साजिद खानद्वारा निर्देशित चलचित्र 'हाउसफुल' ले बक्स अफिसमा राम्रो सुरुवात पायो, जसका कारण यो चलचित्र हिट चलचित्रको सूचीमा समावेश भयो । हाजी मस्तानबाट प्रेरित चलचित्र 'वन्स अपन ए टाइम इन मुम्बई' मा ती सबै गुण समावेश थिए, जुन आम दर्शकलाई मनपर्छ । आकर्षक ड्रामा, ताली पिट्ने शैलीका संवाद, एक्सन तथा केही मीठा धुन । यो चलचित्रको सफलताको प्रतिशत त्यस बेला अझ बढ्न सक्थ्यो, यदि यसको शीर्षक हिन्दीमै राखिन्थ्यो । कम बजेट हुनुको फाइदा 'आइ हेट लब स्टोरीज' तथा 'पीपली लाइभ' ले पाए । पीपली लाइभ त लगानीभन्दा दुई गुणा बढी आम्दानी गर्न सफल भयो । आमिर खानले केवल निर्माता बनेर पनि चलचित्र सफल बनाउन सकिन्छ भन्ने कुरा प्रमाणित गरिदिए । भारतमा प्रदर्शन भएका हलिउडका अधिकांश चलचित्र असफल भए । हलिउडको चलचित्र 'इन्सेप्सन' मात्र दर्शकलाई आकषिर्त गर्न सफल भयो ।
